Արմեն Սարգսյանը ևս մեկ անգամ հերքել է, թե 1997-ին վարչապետի պաշտոնը թողել և Հայաստանից հեռացել է այն ժամանակ Պաշտպանության նախարար Վազգեն Սարգսյանի հետ հակասությունների պատճառով: Նախագահի թեկնածուն վերահաստատել է հրաժարականի պաշտոնական պատճառը, թե՝ վատառողջ էր և պետք է վիրահատվեր․ - «Մեկնեցի բուժման՝ Լոնդոն, և օդանավակայանում ինձ Վազգեն Սարգսյանն էր ճանապարհում: Այսօր նույնիսկ հրաշքով Վազգեն Սարգսյանը լիներ իմ կողքին և երկուսով միասին ասեինք, որ դա սուտ է, միևնույնն է՝ կգտնվոին «սրամիտ» անձնավորություններ, որոնք կասեին, որ՝ հիմա պայմանավորվել են, սա էլ հերթական կոնսպիրացիան է»: